एसओजी के अधिकारियों के मुताबिक गिरफ्तार तीनों लोग ब्लैकमेलिंग करने में मुख्य आरोपियों की सहायता करते थे। ऐंठे गए रुपए में इनका भी हिस्सा होता था। एसओजी ने इससे पहले शनिवार को मूलरूप भीलवाड़ा की जैन ज्योति कॉलोनी निवासी कथित मीडियाकर्मी अक्षत शर्मा और टोंक रोड, शिव कॉलोनी निवासी विजय शर्मा उर्फ सोनू शर्मा को गिरफ्तार किया था। गिरोह ने जयपुर, बीकानेर, उदयपुर, कोटा, अजमेर, अलवर, ब्यावर और अन्य स्थानों पर 25 से ज्यादा दुष्कर्म के मामले दर्ज कराए हैं। इसके जरिए लोगों से करोड़ों रूपए वसूल किए जा चुके हैं।